

REPUBLIKA HRVATSKA

**ZAGREBAČKA ŽUPANIJA**

**OPĆINA POKUPSKO**

**Općinsko vijeće**

Na temelju članka 2. i 6. Zakona o predškolskom odgoju i obrazovanju (Narodne Novine, br. 10/97, 107/07, 94/13, 98/19) i članka 33. Statuta Općine Pokupsko (Glasnik Zagrebačke županije, br. 11/13 i 4/18) Općinsko vijeće Općine Pokupsko, na svojoj \_\_\_\_\_. sjednici održanoj dana \_\_\_\_\_\_\_\_\_\_\_ donosi

**ODLUKU**

**o potrebi ustroja predškolskog odgoja i obrazovanja na**

**području Općine Pokupsko**

Članak 1.

Na području Općine Pokupsko ne postoji niti jedan dječji vrtić, te postoji potreba za organiziranjem predškolskog odgoja i obrazovanja.

Program predškolskog odgoja i obrazovanja potreban je kroz cijelu kalendarsku godinu.

Članak 2.

Općina Pokupsko nije osnivač vrtića, ali ima u vlasništvu objekt u naselju Pokupsko koji zadovoljava uvjete potrebne za obavljanje djelatnosti ranog i predškolskog odgoja.

Objekt iz stavka 1. ovoga članka Općina Pokupsko daje u zakup privatnim pravnim osobama ovlaštenim za obavljanje djelatnosti predškolskog odgoja na način kako je uređeno Odlukom o zakupu poslovnog prostora (Glasnik Zagrebačke županije, br. 46/18 i 6/19).

Članak 3.

Općina Pokupsko će se uključiti u sufinanciranje programa ranog i predškolskog odgoja koji na području Općine Pokupsko provode privatne pravne osobe iz stavka 2. članka 2. ove Odluke, sukladno posebnoj odluci Općinskog vijeća.

Sredstva za će se osigurati u Proračunu Općine Pokupsko.

Članak 4.

Danom pokretanja djelatnosti predškolskog odgoja na području Općine Pokupsko prestaj važiti Odluka o potrebi ustroja predškole („Glasnik Zagrebačke županije“, broj 34/III/13).

Članak 5.

Ova Odluka stupa na snagu danom donošenja, a objaviti će se u „Glasniku Zagrebačke županije“.

KLASA:

URBROJ:

Pokupsko,

Predsjednik Općinskog vijeća

Stjepan Sučec